- Hello? - Subha Bakhair, Elliot.
Woh koi mansooba bana rahay hain.
Pooray mulk se 71 mein se 17 facilities abhi tak...
Tajaaweez yahaan jaa rahay hain.
Elliot, Stage Two kya hai?
Jin femtocell se UPS ka rasta banaaya tha...
yeh log Evil Corp ki recovery building uraanay ka mansooba bana rahay hain.
Main eemaandaari se nahin khelta.
Main jaisay chaahta hoon waisay khelta hoon.
Humein apnay Stage Two ka schedule dekhna hoga.
Main paanchwi tarmeem ka sahaara loon gi.
Tum aik dushman fauji ho.
Tumhaaray koi huqooq nahin hain.
Tumhaaray aik mareez ne mujhay hack kar liya.
Aur oopar se mera kutta chura liya.
Tyrell, kya yeh tum ho?
Woh saaray phone. Samjhaao mujhay.
Main chaahta tha ke tum bhi woh mehsoos karo jo main ne mehsoos kiya.
Darpok kahin kay.
Tum...
Usko lagta hai ke woh usay takleef puhanchaa sakta hai.
Agar tum saza kay baaray mein sanjeeda ho...
Main hoon. Bas bataao mujhay kya karna hai.
E Corp party, jab tum ne Scott ko dekha tha, woh pareshaan tha.
Haan, lekin, Joanna...
Police ko apni kahaani bataao.
Scott Knowles ne tumhein daraaya tha.
Hum usay aisay saza dein gay.
Woh rehnay waali maujoodgi jo ke Mr Robot ki thi,
mujhay woh mehsoos nahin ho rahi.
Kya aisa ho sakta hai ke uss goli ne mujhay nahin maara...
aur usko maar diya?
Jo main ne kiya hai usko sahih karne ka tareeqa nikaalna hoga mujhay.
Mujhay Evil Corp mein naukri chaahiye.
Jab aap kuch ghalat kar dete hain
aur aap dua kar rahay hotay hain ke kaash aap kay paas "undo" button hota.
Jaisay jab aap apnay pyaar kay saamnay kuch ghalat keh dete hain
Ya jab aap aik email mein apnay boss kay baaray mein kuch ghalat likhtay hain,
aur phir aap reply all daba dete hain?
Ya jab aap poori duniya ki maeeshat ko tabah kar dete hain
aur shuru kar dete hain insaani tehzeeb ka atal zawaal?
Hum sab kay aisay din aatay hain.
Lekin aaj aisa kuch nahin hoga.
Kyunke aaj, main ne "undo" dabaanay ka tareeqa dhoond liya hai.
Aaj main Evil Corp mein kaam karna shuru karoon ga.
Hello, main Linda hoon.
Evil Corp pe Chief Human Resources Officer.
Evil Corp badi ka nishaan hai. Itna main ne socha tha.
Lekin jis baat ka ehsaas mujhay nahin hua tha,
woh yeh ke unn mein hasb-e-zaroorat buraayi hai
jis par bas nazar rakhnay ki zaroorat hai.
Balkay unhein bura kehna
shaayad mera college kay kamray ka falsafa hee tha.
Main kehna chaahoon gi Evil Corp family mein khush aamdeed.
Humein khushi hai aap kay yahaan honay se.
Lekin iska yeh matlab nahin ke main bik raha hoon.
Main sirf bara ho raha hoon.
401K ka account banaana,
aik achay HMO plan ka intekhaab karna jis mein kam paisay katein.
Trunk Club mein shaamil hona.
Kuch Zoloft khaana.
Iss 2D emotions kay tamaashay mein shaamil hona
jo sab kar rahay hain.
Mujhay ab samajh aaraha hai ke mera tareeqa kis qadar tabah kun tha.
Aur ab main jaanta hoon ke kya karna hai.
Main uss duniya ko theek karoon ga jo main ne tabaah ki hai.
Aur isko pehle se behtar banaaoon ga.
Tum Evil Corp mein kya karogay uskay baaray mein baat kartay hain.
Main hack ko undo karoon ga.
Ab, jo data main ne kharaab kiya tha usay tou mein decrypt nahin kar sakta.
Yeh tou sach hai.
Lekin, kyunke main recovery team mein kaam kar raha hoon,
Main unki madad kar sakta hoon database ko dobaara banaanay mein
aur saath saath fort ki hifaazat bhi kar sakta hoon.
Kaafi qaabiliyat hai iss manzil pe
lekin primo poon 31 manzil pe hai.
Jahan tak pichhlay haftay ki baat hai, lagta hai Tyrell theek tha.
Evil Corp ne apnay tajaaweez bhej diye hain
71 mein se 17 buildings kay, apni New York facility pe.
Main daaway kay saath keh sakta hoon
ke woh apnay mangaitar ko mere liye dhoka de degi.
Jaisay woh mujhay dekhti haina yaar!
Jaisay jab gheela ho tou phisalta hai, theek keh raha hoon na?
Lekin unki khush qismati hai ke unkay paas main hoon.
Humaara maujooda mansooba saaf dhoka hai aur bara hee...
Yeh William hai.
Yeh mera technology manager hai.
Agar main usko mana loon ke woh apnay boss ko
uskay boss kay boss ko mana le
ke woh apni local facility mein
apnay saaray tajaaweez ko computer mein daal dein
yahaan bhejne kay bajaayw phir...
Iss tarah hum aik bari wajah se bach jaayein gay.
Hum install karein gay hardware aur software...
Elliot, main tumhaara jazba dekh raha hoon
lekin mere paas Goo Goo Dolls reunion concert ki aaj raat ki ticket hain,
tou yeh jaldi se nimtaayein?
Iska password pata lagaana kaafi aasaan tha.
Uski emails parh kay,
main foran samajh gaya ke woh engineers se rootkits install karwa raha hai
tamaam Evil Corp phone mein
taakay woh ghair qaanooni taur pe logon ka data baich sakein.
Main ne FBI ko khabar di, usko giriftaar karwaaya
aur foran hee aik meeting rakhi uss se upar waalay banday kay saath.
Lekin meetings rakhne mein buhat waqt lag jaata hai,
tou mujhay uss doran aik aarzi hal dhoondna tha.
Iss silsilay mein woh tha E Shipping, unka shipping management console.
Aik minute, yeh theek nahin hai.
Humaari saari shipment New York jaani thi.
Paper pe likha hai, "Sioux Falls, South Dakota."
Haan, tum Sioux Falls mein hee ho, Earl,
lekin iski koi tuk nahin banti, lekin theek hai.
Kholdo, larko!
Main shipping kay kaaghazaat bhijwa raha hoon asal facilities pe
lekin bazaahir,
main aisa dikha raha hoon
ke saaray tajaaweez abhi bhi New York hee aarahay hain.
Iss mein thora waqt lagega lekin mujhay bas itna waqt chaahiye
ke main intizaamiya kay saamnay apna case saabit kar sakoon.
Kaaghazaat ki tarseel rok kay hum E Shipping ka kharcha bacha saktay hain
hardware aur software install kar kay...
Elliot, tumhaaray andar buhat josh hai, main yeh zaroor maanta hoon.
Lekin mujhay meri Soul Cycle class kay liye dair ho rahi hai.
Yeh hum phir kabhi aglay quarter mein dekhte hain?
Peter ko hack karna itna hee aasaan tha jitna usko dekhna.
Mujhay bura laga usko hara kay,
jab tak main ne dekha nahin tha
ke uski engineering team special software istemaal kar rahi thi
E Corp kay auto manufacturing partners ki madad karne kay liye
emissions tests ko dhoka dene kay liye
yeh chhupaanay kay liye ke woh kitni aaloodgi phailaatay hain.
Bureaucracy ko mad-e-nazar rakhtay huay,
aur jitnay badunwaan ehmaq managers se hokar mujhay guzarna parega,
mujhay yeh barqaraar rakhna hoga ke shipment abhi bhi jaa rahi hain.
Yeh wohi baksay hain jo tum pichhlay haftay laaye thay.
Tum tou jaantay ho mujhay, main wohi karta hoon jo paper pe likha hota hai.
Acha. Pack kardo, larko!
Mere iss dhokay kay saath masla yeh hai ke,
agar Tyrell aur Dark Army ko laga
ke saaray record waaqayi wahaan jaa rahay hain tou?
Iss liye hee mujhay UPS system ko bhi mehfooz rakhna hoga.
Kyunke yeh be-zarar backup batteries jo New York facility mein hain
sahih malware kay saath aasaani se aik bomb ban sakti hain
Aur inki hifaazat ka zimma inn sipaahiyon ko diya gaya hai.
Main khoonkhaar hoon, larki!
Main foran hee andar chala gaya, yaar.
Yeh patch iss baat ka khayaal rakhta hai ke UPS devices
sirf aik code se chalein gi jo Evil Corp se sign kiya hua hoga.
Khulaasa yeh hai ke, agar woh yeh soch bhi lein
ke saaray paper records wahaan puhanch gaye
woh uss building ko uraa nahin paayein gay.
Khulaasa yeh hai ke,
computer mein daal dena aur paper records ko daak se na bhejna
sab se behtareen tareeqa hai data mehfooz karne ka.
Zabardast.
Meeting rakhtay hain Technology kay VP kay saath.
Mujhay yeh sab unko dikhaana hai.
Buhat achay, Elliot.
Aik baar intizaamiya mere saath hojaaye,
hum database dobaara bana lein gay
aur woh hack aik puraani baat hojaaye gi.
Iska matlab yeh nahin hai ke main yeh waqt
Evil Corp se gandagi nikaalnay mein nahin laga sakta.
Woh jo hotay haina maashi dhokaybaaz
Ponzi chaalsaaz, pension khaa jaanay waale aur jinsi haraasaan.
Iss tarah , jab Evil Corp apnay pairon par waapis khara hoga,
uss mein koi buraayi nahin bachegi.
Hum baray fakhar se tumhein Evil E Corp ka naya hissa qaraar dete hain.
Kyunke duniya badalnay se kabhi yeh matlab nahin tha ke E Corp ko tabah karna hai,
maqsad usay behtar banaana tha.
Shaayad main ne iss tabah hui duniya ko mazeed tabah kar diya.
Lekin ab main usay theek kar raha hoon, undo daba raha hoon.
Aur, dost, buhat acha mehsoos ho raha hai.
Acha, agar sach kahoon tou, main ne sab kuch theek nahin kiya hai.
Tanhaayi waapis aajaati hai.
Pehle se bhi badtar.
Main samajh nahin paa raha.
Main jaanta hoon main sahih kar raha hoon.
Yeh tou dekhna parega tumhein.
Phir yeh kya hai?
Main apnay andar kay iss khaali pan ko kyun bharta hoon?
Zoloft se bhi koi madad nahin ho rahi.
Samajh nahin aaraha main kya karoon.
Laanat.
Mere saath masla kya hai?
Main paagal honay laga hoon.
Yeh jo horaha hai uskay saath saath, mere office ka maalik
bill ada nahin kar raha.
Tou main kuch waqt kay liye ghar se kaam karoon gi.
Kya mujhay kuch kehna chaahiye?
Yeh acha qaaleen hai.
Shukriya.
Tum kaisa mehsoos kar rahay ho aaj apni saalgirah kay baaray mein?
Aray.
Yeh sahih keh rahi hai.
Bilkul bhool gaya.
Aaj meri saalgirah hai.
Aaj raat ka koi plan hai?
Nahin.
Pichhli dafa, hum ne tumhaari behen kay baaray mein baat ki thi.
Hum baat nahin kar rahay.
Kya main poochh sakti hoon kyun?
Uskay baahir aanay ki woh aik wajah hai.
Baat karo iss baaray mein.
Woh chala gaya haina?
Woh tab se baahir nahin aaya hai jab se main ne uss se baat karna chhori hai.
Uskay na honay kay baaray mein tum kaisa mehsoos kar rahay ho?
Yeh thora alag hai.
Sab kay liye behtar hai.
Tum abhi bhi sawaal ka jawaab nahin derahay.
Tum kaisa mehsoos kar rahay ho?
Acha.
Tumhein woh yaad aata haina?
Koi baat nahin agar tum kartay ho tou.
Mujhay kisi cheez ka hissa hona yaad aata hai.
Kis cheez ka?
Kisi zaroori cheez ka.
Aik cheez jiska koi matlab tha.
Tum kahaan gaye?
Mujhay yaad hai aik dafa Darlene aur main...
Chhoro balkay.
Main sunna pasand karoon gi.
Agar tum bataana pasand karo.
Jab hum chhotay thay,
aik saal, aik martaba buhat bara barfaani toofaan aaya tha.
Aur Darlene aur main buhat khush thay.
Aur hum ne poora din baahir khelte huay guzaar diya.
Hum ne aik baraf ka putla banaaya aur hum usko kehte thay...
...Kevin McCallister, pata haina, woh Home Alone waala bacha.
Hum log uss film kay baaray mein paagal thay.
Hum ne tou woh munh pe haath rakhne waali cheez bhi ki thi
jaisay woh film mein karta hai.
Aur woh kaisa raha?
Woh bas aik haath baghair ka aur ajeeb se gaal waala baraf ka putla lag raha tha.
Aur humein uss par buhat fakhar tha,
hum ne waada kiya ke hum mere abbu ka camera churaayein gay
aur uski tasweer lein gay uskay pighalnay se pehle.
Aur jab tum baahir waapis gaye tou kya hua?
Mujhay mauqa nahin mila baahir jaanay ka.
Kyun nahin?
Uss hee din mere saath woh haadsa hua tha.
Jab mere abbu ne mujhay khirki se baahir dhakka de diya tha.
Hum kaafi dair tak hospital mein thay.
Tumhaaray abbu ne tumhein khirki se dhakka de diya tha?
Haan.
Main ne yeh pehle bhi bataaya hai tumhein.
Elliot, tum ne kabhi...
Nahin, tum ne yeh nahin bataaya mujhay kabhi.
Ajeeb baat hai.
Mujhay yaad hai.
Main qasam khaa sakta hoon ke main ne bataaya tha.
Iss mein zyaada kuch nahin hai.
Unhon ne mujhay khirki se baahir dhakka diya,
aik haath toot gaya, hospital chale gaye.
Kevin pighal gaya.
Darlene ko ghussa aagaya.
Khatam kahaani.
Tumhein iska khayaal abhi kyun aaya?
Pata nahin.
Sach kay bomb girnay waalay hain tum par, Cody-ites.
Aaj, please khush aamad karein humaaray special mehmaan ko.
Joanna Wellick, shukriya yahaan aanay kay liye.
Shukriya mujhay bulaanay kay liye.
Scott Knowles apni biwi Sharon Knowles kay qatal kay jurm mein saza kaat raha hai.
Pehle, aap kay shohar, Tyrell Wellick, par ilzaam laga tha iss qatal ka
aur phir tum ne daawaa kiya ke Scott Knowles ne tumhein maartay huay
iss jurm ka iqbal karliya tha.
Aur tab se uss raat aik bartender bhi tha
jo aagay aaya hai kahaani ki tasdeeq karnay kay liye.
Main jaanta hoon ke yeh kaafi mushkil hoga tumhaaray liye.
Tumhaara yahaan aana hee buhat himmat ki baat thi.
Kya tum humein thora aur bataana chaahogi uss baaray mein, ke hua kya tha?
Mere wakeel ne mujhay kuch kehne se mana kiya hai.
Lekin jo main keh sakti hoon, Frank, woh yeh hai ke...
...mere liye Scott Knowles ka giriftaar hona zaroori nahin tha
yeh jaannay kay liye ke mera shohar bequsoor hai.
Mr Knowles aik paicheeda insaan hai
aur kaafi waqt se humaaray peechhay para hua hai.
Main samajhta hoon ke tum aur tumhaara beta
kaafi mushkil mein mubtala rahay ho shiddat pasandon aur sahaafiyon se.
Kuch tou iss hadd tak puhanch gaye ke kehne lagay
ke tum ne talaaq kay liye darkhaast ki hai.
Main ne kuch maheenay pehle talaaq ki darkhaast ki thi.
Main kamzor par gayi thi.
Main ne ghalat logon ki baatein suni
jo mujhay iss baat par mana rahay thay ke yehi sahih harkat hai.
Lekin main hoon aur hamesha rahoon gi mukhlis Tyrell se.
Aur main ne tab se uss darkhaast ko radd kar diya hai.
Main ne sirf uss se muhabbat ki hai.
Aur sirf usi se karoon gi.
Intishaar aur ghair yaqeeni ki kaifiyat mein,
jab duniya ghair mutawaazan lagna shuru hojaaye,
hum unn logon ki taraf rukh kartay hain jo humaaray saath shuru se rahay hain.
1884 se hum America ko sambhaal rahay hain.
Hum kamzor zaroor par saktay hain lekin hum kabhi haarein gay nahin.
Hamesha tumhaara saath dein gay.
Taaza khabar.
Aik nayi fsociety video nikli hai.
Hello, E Corp.
Hum hain fsociety.
Hum yeh bataanay kay liye aaye hain
ke beshak tum ne humaara pehla hamla tou bardaasht kar liya
lekin aakhri nahin kar paaogay.
Aanay waalay hafton mein,
hum aik itna ooncha paighaam bhejein gay
ke tumhaaray kaan kay parday waqeatan phat jaayein gay.
Waqt bhaag raha hai.
Hum hain fsociety.
Hum kameena sift aur jangjoo hain.
Hum samjhota nahin kartay.
Aapko khabardaar kar diya gaya hai.
Yeh aik ghantay pehle nikli thi.
Chhay haftay, tum ne humein kuch nahin diya.
Aur ab iss se nimatna hai humein.
Woh video bakwaas hai.
Woh video uss hee Vimeo account se aayi thi
jo pichhli baar tum logon ne istemaal kiya tha
Tou yeh Dark Army hogi.
Cisco ne shaayad unko account tak rasaayi de di.
Lekin woh hum main se aik nahin tha, theek hai. Yaqeen karo.
Tum aik CHS ho, tumhein pata haina iska kya matlab hai?
Aadhay hurf jo tum log mujhay boltay ho mujhay samajh nahin aatay.
Confidential human source.
Acha, ab samajh aaya.
Dekha angraizi bolnay se kya haasil hota hai.
Tumhaara kaam Elliot se Tyrell Wellick kay baaray mein maaloomaat nikalwaana hai.
Sirf yehi wajah hai ke tum abhi jail mein nahin ho.
Pata nahin tum mujh se kya chaahtay ho.
Woh Tyrell se baat nahin kar raha hai.
Tumhein yeh kaisay pata?
Paanch haftay pehle jab hum ne tumhaara peechha karne waalon se jaan chhuraayi.
Aur phir humein aik faaltu wazaahat di uss baaray mein ke tum kahaan gaye thay
haan, uski badboo abhi tak gayi nahin hai.
Main ne Elliot se saaf saaf pooch liya. Aur uss ne kaha, nahin.
Agar tumhein mujh par yaqeen nahin tou usko bulaa lo.
Woh bhi yehi kahega.
Tum jaanti ho na ke Elliot ko iskay baaray mein kuch bhi bataanay se
tumhaari aazaadi kay sharaaet ki khilaaf warzi hojaayegi,
iss se uska Tyrell kay saath connection bigar jaayega.
Jaag bhi jaao!
Na hai aur na kabhi tha uska Tyrell kay saath koi rishta.
June 16th, 2015.
Yeh phone Queensboro Correctional Facility se hai.
Hello?
Kya yeh waaqayi tum ho?
Tum kaun ho?
Subha bakhair, Elliot.
Tum poora rasta aaenay mein dekhtay rahay.
Mujhay aik jagah rukna tha.
Yahin ruko.
Tumhein apni harkaton par ghaur karna chaahiye.
Uss ne mujh se jhoot bola!
Uss ne national television pe jaa kar bola ke woh ab bhi uss se muhabbat karti hai.
Tum mujh se muhabbat karti ho!
Main jaanta hoon yeh!
Tum ne kaha tha ke hum saath rahein gay!
Iss hee liye main ne gawaahi di thi!
Tyrell ko chhuraanay kay liye tum ne mujh se jhoot bulwaaya!
Lekin ab main unhein sach bata doon ga!
Kharay ho.
Agar tum ne apni gawaahi waapis li tou tum maro gay.
Main jazbaati nahin ho raha
mujhay bas tumhaari jaan ki koi parwah nahin hai.
Bhool jaao ke aaj kuch bhi hua tha,
aagay barho, aik achi larki se shaadi karo
jo tumhein waaqayi pasand karti ho.
Lekin aik baat samajh lo
jitna haqeeqi yeh dard jo tumhein abhi ho raha hai woh hai,
utna hee haqeeqi tumhaara aur Joanna ka kabhi na milna hai.
Sab kuch qaabo mein hai?
Haan, madam.
Usko bas samjhaanay ki zaroorat thi.
Shooter nahin bacha.
Driver lagta hai bach jaayega.
Hum ne hospital banday ko bhej diya hai uss se poochgachh karnay kay liye
lekin woh abhi bhi ICU mein hai.
Yeh maaloomaat kaafi hassaas hai awaam ko bataanay kay liye.
Hum khush qismat hain ke hum mauqay par puhanch gaye
kisi kay laash ko dekhne se pehle hee.
Bachchay ka kya?
Jab tum kisi rishtedaar se rujoo karlo...
Hum unn se rujoo nahin kar rahay.
Woh social services mein jaa raha hai.
Kamzor mat paro.
Abhi nahin.
Uska shohar sab se matloob shakhs hai qaanoon ki nazar mein.
Hum dono jaantay hain ke usko dhoondna sab se zyaada zaroori hai,
khaas taur pe uss video kay baad.
Uss video kay baaray mein.
Mujhay Darlene par yaqeen hai ke woh sach nahin hai.
Humein yeh samajh jaana chaahiye ke fsociety ab usko kuch nahin bataati.
Haan, lekin uss ne phir yeh kyun nahin keh diya?
Uski aazaadi humein maaloomaat dene pe munehsir hai
aur abhi woh sirf apnay bhai ko bachaana chaahti hai
jo khuda jaanay E Corp mein naukri kyun kar raha hai.
Hum se jhoot bolnay mein uska koi faaida nahin hai.
Usko tou yeh bhi nahin pata tha ke woh Tyrell kay saath kaam kar raha tha,
tum iss par uska yaqeen kaisay kar sakti ho?
Kyunke mujhay abhi bhi lagta hai ke Dark Army ka koi connection hai iss mein.
Humaari doosri team unko dekh rahi hai.
Tum apna dehaan Tyrell aur fsociety pe lagaao.
CART pe logon ne video waalay banday ki shanaakht taqreeban karli hai.
Humein jald hee suraag mil jaayega.
Umeed kartay hain ke tum uss larki kay baaray mein theek ho.
Mujhay dar hai ke woh bhaag jaayegi.
Nahin. Woh aisi nahin hai.
Yaqeen maano.
Mujhay hairaani hui ke tum aaye.
Mujhay laga tha ke tum yeh khaamoshi ka khel lamba chalaaogay.
Agar mujhay sahih yaad parta hai tou,
tum ne mujhay bhaar mein jaanay ka kaha tha.
Tumhein kab se sab yaad rehne laga?
Tum ne mujhay message kyun kiya, Darlene? Main yahaan kya kar raha hoon?
Saalgirah mubaarak kehna tha.
Bas?
Ya khuda! Tumhaara masla kya hai?
Tum mujhsay duur kyun hotay jaa rahay ho?
Kyunke hum baat nahin kar saktay.
Kyun?
Tumhein pata hai kyun.
Shaayad main tumhaaray munh se sunna chaahti hoon.
Kyunke...
...tum mohrik ho.
Kya hoon main, main kisi therapy session mein hoon kya?
Iski tuk banti hai.
Tum meri behen ho, tum mere bachpan ka aik hissa ho.
Agar main woh badal sakti jo abbu kay saath hua, main badal deti.
Jo unkay saath hua uss se mujh par bhi gehra asar hua hai.
Tou yeh mat sochna ke humaara bekaar bachpan sirf tumhaara hai.
Kaash abbu yahaan hotay.
Unko pata hota ke kya karna hai.
Main jaa rahi hoon.
Subha subha.
Main upstate mein aik dost kay saath rahoon gi.
Main yeh aur nahin kar sakti.
Main yahaan nahin ho sakti.
Mujhay bas laga ke tumhein pata hona chaahiye.
Yeh aakhri saal tumhaaray saath guzaarnay ka maqsad...
...qat'an woh nahin tha jo hum ne kiya.
Asal maqsad yeh tha ke hum phir se qareeb aa sakein.
Mujhay laga yeh bhi tumhein pata hona chaahiye.
Tumhein yaad hai jab hum ne Kevin McCallister banaaya tha?
Woh baraf ka putla?
Bilkul.
Kya tum uss baaray mein baat karna chaahtay ho?
Main chaahta hoon ke tum aaj raat mere paas ruko.
Main theek hoon, yaar,
tumhein meri fikar karne ki zaroorat nahin hai.
Woh baat nahin hai.
Main akela nahin rehna chaahta.
Barhti hui aalmi afraat-e-zar ka asar dekhtay huay,
iss international forum kay 20 mein se 19 member
ne Five-Nine Economic Accord pe dastakhat kardi hai,
jis ki wajah se Ecoin woh currency ban gayi hai
jo baaqi sab kay liye paimaana hoga.
Rukaawat mehez aik naajaaiz maaliyaati behroopiya hai
jo China ne ghair sarkaari taur par apna liya hai.
Bitcoin.
China humaari maashi haalat ko kamzor kar raha hai
iss accord par dastakhat na kar kay,
aur Bitcoin ka istemaal kar kay woh aalmi maeeshat ko bachaanay ki
humaari iss majmooyi koshish kay khilaaf
apni naa pasandeedgi aur mazaahmat ka izhaar kar rahay hain.
Khulaasa yeh ke, khawaateen-o-hazraat,
woh aik currency ki jang ka ailaan kar rahay hain.
Yeh mukhtasir rakhna.
Haqeeqatan, main milnay par raazi sirf iss liye hua tha
kyunke yeh kamra mere waapsi kay rastay mein aata hai.
Apni government se uss accord pe dastakhat karwaao.
11 dinon mein, tumhein mil jaayega jo tumhein chaahiye.
Congo ko mulhiq karnay kay liye UN ka vote, tumhaara hai.
Lekin iss currency ki jangg ko khatam hona hoga.
Poori duniya ko China kay Ecoin qubool karnay ki zaroorat hai.
Humein dar hai ke doosray mumaalik bhi peechhay hat jaayein gay.
Saaf saaf baat karta hoon
taakay humein iss par dobaara baat na karni paray.
Tum meri kaamyaabi kay baad hee kaamyaab ho saktay ho.
Mujhay tumhaaray accord ki koi parwah nahin hai.
Jab tak mujhay UN ka vote nahin mil jaata, mera waqt barbaad mat karo.
Ya shaayad 11 dinon mein,
administration ka zehen badal jaayega
tumhaaray qeemti UN vote kay baaray mein
jisko haasil karnay kay liye main ne itni mehnat ki.
Tumhaari khokhli dhamki se yaad aaya
ke aik cheez hai jo main ne tumhein nahin bataayi.
Mere saathiyon ne tumhaara paaltu mulaazim dhoond liya hai
jab uss ne Washington Township plant pe tajaaweez smuggle kiye.
Ab jab ke main ne uss se baat ki hai
tou mujhay samajh aaya hai ke tumhein woh kyun pasand hai.
Woh aik buhat achi dost hai.
Aur uski aankhein,
main ne donon pe aik aik goli maarnay kay baaray mein socha,
lekin woh itni mashoorkun hain.
Meri kushaada dili ko kushaada dili mat samajhna.
Tum kya kar rahi ho?
Tum jaag kyun rahay ho? Kaafi subha horahi hai.
Tum mere sawaal ka jawaab nahin de rahi.
Tum mere computer kay paas kya kar rahi thi?
Main ne tumhein monitor kay peechay khara dekha tha.
Ya khuda, main pen dhoondh rahi thi.
Tumhein aik note likhnay kay liye.
Iss dimaaghi kharaabi ki kya wajah hai?
Note kis liye?
Main jaa rahi hoon, mujhay bus pakarni hai.
Busein nahin chal raheen.
Transport ki hartaal hai. Khabron mein aaraha hai.
Acha. Tou train phir.
Yeh poochh taachh ka kya matlab hai?
Tum alvidah kiye baghair jaanay waali thi?
Iss liye hee tha note.
Aur yahaan main samajh rahi thi ke kal raat kay baad hum behtar hogaye hain.
Tum mere sawaal ka jawaab nahin de rahi ho.
Tum yahaan kyun ho?
Kya matlab hai, tum ne bulaaya tha mujhay.
Ya khuda, yeh tum ho.
Tum ne computer kay saath kya kiya?
Tum aaj raat yahaan kyun soyi?
- Tum mujhay dara rahay ho. - Jawaab do!
- Waaqayi, Elliot? - Jawaab do!
- Tum mujhay takleef puhancha rahay ho! - Jawaab do!
Ruko! Ruko!
Duur raho mujhsay, paagal aadmi.
Tou yeh kaisay hoga?
Kya kaisay hoga?
Agar main chaahoon ke tum uss se baat karo.
Kya hua?
Kya woh waapis aaya?
Main chaahta hoon ke tum uss se baat karo.
Tum ne kaha tha na ke iss se madad hogi?
Sab ka case alag hota hai
lekin, haan, mujhay lagta hai ke iss se tumhaari madad ho sakti hai.
Hum kya karein?
Sabar kartay hain.
Kyun na tum baitho aur pursukoon hojaao?
Main chaahoon gi ke tum apni aankhein band karo
gehra saans lo,
meri aawaaz suno.
Agar tum chaahtay ho ke main uss se baat karoon,
tou usko mere paas aanay do.
Usko ijaazat do.
Elliot?
Tumhein pata hona chaahiye ke iss se kuch haasil nahin hoga.
Hum bilkul theek thay.
Tum se aakhir kaar mil kar khushi hui.
Yeh behtar tha jab main apni marzi se aa jaa sakta tha.
Jab hum pooray thay.
Ab main woh sab bhi dekh raha hoon jo usko dekhna chaahiye.
Hum batt rahay hain.
Tumhein humaara peechha chhorna hoga
taakay main isay humaaray kaam pe laga sakoon.
Elliot ne mujhay bataaya nahin ke tum kitni khoobsoorat ho.
Pata hai aik therapist kay mutaabiq tou tum kaafi purkashish ho.
Shukriya, lekin...
mujhay tumhaaray baaray mein baat karnay mein zyaada dilchaspi hai.
Chalo bhi. Tum ne kabhi nahin socha iss baaray mein?
Apnay kisi mareez kay saath ishq laraanay ka.
Yeh meri ikhlaaqiyaat kay daaeray se baahir hoga.
Afsos ki baat hai.
Sab jaantay hain paagalpan purkashish hota hai.
Tou tumhein lagta hai ke tum paagal ho?
Sukoon rakho, yeh sirf kehne ki baat hai.
Kya main tumhaara naam poochh sakti hoon?
Woh mujhay kya bulaata hai?
Mr Robot.
Waaqayi?
Woh abhi tak yehi bulaata hai mujhay?
Ilzaamaat tou dekho.
Main iss baaray mein baat karna chaahoon gi ke tum yahaan kyun ho?
"Tehzeeb, jo kitnay hee shehriyon ko naakhush kar deti hai"
"aur unko baghaawat karnay par majboor kar deti hai,"
"woh hamesha rehne ki haqdaar nahin hai."
Kis ne kaha tha yeh?
Freud.
Waah, khoobsurat aur zaheen.
Maaf karna.
Jitni bhi tum khoobsurat kyun na ho, tum mere dimaagh mein nahin ghusnay waali.
Kyun nahin?
Kyunke jab tak tumhein mere baaray mein nahin pata tha,hum theek thay.
Main uski madad karnay ki koshish kar rahi hoon.
Tum uski madad nahin kar rahi ho.
Tum mujhay tabah karnay ki koshish kar rahi ho.
Main tumhein tabah karnay ki koshish nahin kar rahi.
Iska ulta kar rahi hoon balkay.
Main tumhein samajhna chaahti hoon.
Tumhein kuch samajh nahin aata.
Tum bhi aik dhokaybaaz ho jo dost bannay ka naatak kar rahi hai.
Iss se koi farak nahin parta waisay bhi.
Uski wajah se hum khatray mein hain.
Uss ne humaari bali charha di aur Elliot yeh samjha hee nahin.
Kya matlab hai tumhaara iss baat se?
Bas buhat baat karli main ne tum se.
Krista?
Hum kab shuru karein gay?
Kya hua? Kya tum wahaan thay?
Kya tum mere saath chalay gaye ya uskay saath ruk gaye? Tum ne kya dekha?
Mr Robot ka iss baat se kya matlab tha "Hum khatray mein hain?"
Tum wahaan thay, tum ne bhi uskay saath yeh suna tha na?
Mr Robot kis baaray mein baat kar raha tha?
Mera QR code scan kardo main tumhaari raat rangeen bana doongi.
Humein kis ne khatray mein daala?
Aur yeh "Hum" kaun hain?
Woh aur main, ya woh aur Tyrell?
Nahin, woh Tyrell kay saath abhi tak kaam nahin kar raha hoga.
Ya kar raha hoga?
Kya Stage Two abhi bhi ho raha hai?
Nahin, mujhay pata hota, yeh naamumkin hai.
Stage Two mansookh hogaya hai.
Main ne iss baat ka khayaal rakha tha.
Mujhay kis ne khatray mein daala?
Aur main achaanak se itna purjosh kyun mehsoos kar raha hoon?
Tum yeh kaisay kartay ho?
Tumhaari qismat itni achi kaisay hai?
Abhi jabkay duniya tabah horahi hai, tab bhi tum theek ho.
Sach yeh hai ke, mujhay kabhi uss kuttay ki fikar nahin thi.
Balkay, mujhay nafrat hai iss kutti se.
Jaanwar kay doctor kay bill buhat zyaada hogaye hain kyunke yeh beemaar hai.
Woh kayi hafton se mere ghar mein apna fuzla gira rahi hai.
Woh shaayad mar rahi hai.
Socha tumhein woh chaahiye thi tou,
usko apna ghar usi tarah barbaad karnay do jaisay tum ne mera kiya tha.
Shaabaash.
Stage Two.
Main chaahta hoon ke yeh UN vote waalay din ho.
Chaahay woh humaaray haq mein ho ya na ho.
Sir, Stage Two sirf uss soorat mein hona tha
agar Price naa aati.
Agar UN Congo ko muhliq karnay ki manzoori de deta hai,
hum mulk kay Luwow mine pe apna operation baraha saktay hain.
Tum yeh phir bhi kyun karna chaahogay
uskay asraat jaantay huay?
Phillip Price ko tamaacha maarnay ka waqt aa gaya hai.
Aakhri dafa iss coffee shop se main kuch khareed rahi hoon.
woh sirf Ecoin lete hain.
Ecoin istemaal karna parega.
Exchange rate buhat baikaar hogaya hai ab.
Elliot kay computer se kuch mila?
Pooray din se login nahin kiya hai.
Kal raat ko aik link kay saath uss ne aik encrypted email bheji thi.
Woh khush qismat ho sakta hai, hum yeh Tyrell ko bhejein gay na?
Yeh kal raat ko aayi hai?
Oh, aur haan mere paas kaafi saaf recording hai uskay ghar ki.
Waaqayi?
Haan, kaafi kaam ki maaloomaat di hai uss ne.
Ruko, chalaata hoon isay.
Ab poora din yeh mere munh pe charha rahay ga.
Band karo isay.
Kya yeh neechay se aaraha hai?
Haan. Yeh Darlene ka flat hai.
Lekin yeh kaun hai?
- Darlene ghar pe hai? - Nahin, woh baahir hai.
Tumhein lagta hai uss ne safe house kay baaray mein kisi ko bata diya?
Yeh email jo iss ne apnay computer se bheji hai, tum iss link pe gaye?
Haan.
File download kar kay khol li.
Lekin kuch mila nahin.
Yeh email Tyrell kay liye nahin thi.
Yeh humaaray liye hai.